એશ હવે ‘સરબજિત’ ફિલ્મમાં આવી રહી છે. તે કહે છે કે આ ફિલ્મ એક સાચી કહાણી પર આધારિત છે. ફિલ્મ ઓમાંગકુમાર જેવા ટેલેન્ટેડ ડિરેક્ટરે બનાવી છે, જેમણે અગાઉ ‘મેરી કોમ’ જેવી સુપરહિટ ફિલ્મ આપી હતી. હું આ ફિલ્મમાં ‘સરબજિત’ની બહેન દલબીર કૌરની ભૂમિકા ભજવી રહી છું. આ રોલ ખૂબ દમદાર છે. મને આ ફિલ્મથી ઘણી આશાઓ છે. આ ઉપરાંત ઐશ્વર્યા કરણ જોહરની ફિલ્મ ‘એ દિલ હૈ મુશ્કિલ’માં અભિનય કરી રહી છે. આ ફિલ્મમાં તેની સાથે રણબીર કપૂર અને અનુષ્કા શર્મા છે. આ જ વર્ષે રિલીઝ થનારી આ ફિલ્મનું શૂટિંગ પણ શરૂ થઇ ચૂક્યું છે. તે કહે છે કે હું અને કરણ પહેલી વાર એક સાથે કામ કરી રહ્યાં છે. આ એક સુંદર પ્રેમકહાણી છે. પ્રેમકહાણી હંમેશાં શાનદાર રીતે કહેવામાં આવે તો તે ગમે છે.